દ. આફ્રિકાના કેપ્ટન ફાફ ડુ પ્લેસિસે ગઈ કાલે ટોસ જીતીને બેટિંગ કરવાનું પસંદ કર્યું હતું, પરંતુ તેનો આ નિર્ણય ખોટો સાબિત થયો હતો અને તેઓની પ્રથમ વિકેટ ૧૮ રનના કુલ સ્કોર પર એલ્ગરના રૂપમાં પડી ગઈ હતી, ત્યાર બાદ બીજી વિકેટ ૬૬ રનના સ્કોર પર કૂહ્નના રૂપમાં પડી હતી. જોકે ત્યાર બાદ આમલા (૭૮) અને ડિ’કોક (૬૮)ની જોડી જામી હતી અને આ બંનેએ ત્રીજી વિકેટની ભાગીદારીમાં ૧૧૩ રન ઉમેરીને ટીમને મુશ્કેલીમાંથી બહાર કાઢી હતી.